ગણેશ ચતુર્થીના પ્રસંગે વાત કરતાં રણધિર કપૂર પોતાની ભાવનાઓ પર અંકુશ રાખી શક્યા નહોતાં. તેમણે કહ્યું હતું કે તેમનો પરિવાર હવે આ સ્ટુડિયોને બીજીવાર ચાલુ કરી શકવા સક્ષમ નથી. આથી જ વેચવાનો નિર્ણય કર્યો છે. પરિવાર પણ આ નિર્ણયથી દુઃખી છે. ગણેશ ચતુર્થીના દિવસે માત્ર કપૂર પરિવાર જ નહીં પણ પ્રોડક્શન હાઉસના અનેક કર્મચારીઓ પણ ભાવુક જોવા મળ્યાં હતાં. કપૂર પરિવારે આ છેલ્લી ગણેશ ચતુર્થી યાદગાર રહી જાય તે રીતે ગ્રાન્ડ સેલિબ્રેશન કર્યું હતું.